《用前韵答龄叟见寄》
宋代·陈著

草堂存老我，茅屋著而翁。
门户两家异，溪山一趣同。
夜炉榾柮火，春阁杏花风。
何惜盟吟社，浮尘付过鸿。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。